Hasbullah Awang

YH Dato' Haji Hasbullah Awang (9 September 1952 – 12 Februari 2015) merupakan seorang pengulas sukan termasyhur di Malaysia yang berkhidmat dengan Astro. Sebelum kematiannya, beliau bertugas sebagai pengulas sukan bagi rangkaian Astro Arena sejak Januari 2014 setelah berhenti berkhidmat sebagai pengulas sukan di Radio Televisyen Malaysia.Veteran sports presenter Hasbullah Awang passes away. Beliau juga pernah menyumbangkan suaranya untuk siri animasi Kampung Boy.

Hasbullah memulakan tugas sebagai juruhebah radio di Radio 1 (sekarang Radio Klasik). Pernah menjadi pembantu mengendalikan program khas radio untuk kanak-kanak bersama Kak Yong. Beliau lebih dikenali sebagai pengulas untuk acara-acara sukan tempatan mahupun luar negara. Populariti beliau memuncak ketika zaman biola sepak Malaysia memasuki era Semi-Pro pada awal 1990-an. Pernah menyumbangkan suara untuk filem Sumolah arahan Afdlin Shauki. Hasbullah, 63 meninggal dunia pada 12 Februari 2015Hasbullah Awang meninggal dunia di IJN. akibat komplikasi jantung di Institut Jantung Negara.

Kerjaya
Allahyarham memulakan kerjaya penyiaran pada 1974 sebagai Pembantu Siaran Tingkat 4 ​di RTM Kuantan, Pahang sebelum berpindah ke Angkasapuri Kuala Lumpur pada 1980. Bersara awal pada 1992 sebelum menyertai TV3 sehingga 1994 tetapi kembali menyertai semula RTM sebagai Penyampai dan Pengacara Sambilan.

Pernah juga menjadi DJ di RTM Kuantan dan Rangkaian Nasional Angkasapuri selama 10 tahun. Sebagai hos Malaysia Hari Ini di TV3 dan Selamat Pagi Malaysia di RTM selain ditugaskan sebagai pengulas siaran langsung liputan televisyen. Sejak 1980 terbabit dalam siaran dan liputan sukan sehingga menjadi pengulas sukan Astro Arena bermula 2014. Populariti beliau memuncak ketika zaman bola sepak Malaysia memasuki era Semi-Pro pada awal 1990-an. Beliau juga pernah menyumbangkan suara untuk filem Sumolah arahan Afdlin Shauki.

Kalangan peminat sukan menganggap beliau sebagai antara pengulas terbaik yang pernah dilahirkan negara - sebaris nama-nama besar lain seperti Datuk Rahim Razali. Kejayaan memenangi anugerah Pengulas TV Terbaik Sri Angkasa pada 1989, 1991 dan 2004 sekadar menceritakan betapa dia menjadi satu tarikan peminat pada era berkenaan.

Antara perkataan kerap kali ditutur oleh beliau ketika membuat ulasan adalah seperti "Oh.. Tidak", "Mengatur Gerak", "Tenang Mempertahankan Kubu" atau "Hantaran Panjang". Ia sudah menjadi sinomim kepada peminat segenap usia sehingga ada yang meniru perkataan ini ketika berbual mengenai bola sepak

Kematian
Beliau meninggal dunia pada 12 Februari 2015 semasa menjalani rawatan di Institut Jantung Negara (IJN), pada jam 12.20 tengah hari, selepas dirawat di IJN pad 4 Februari akibat komplikasi jantung.Anne Muhammad (12 Februari 2015) Hasbullah Awang meninggal dunia Malaysiakini. Dicapai pada 13 Februari 2015. Jenazahnya dikebumikan di Seksyen 32, Jalan Kebun, Shah Alam.Norashikin Leman (12 Februari 2015) Jenazah Allahyarham hasbullah awang selamat dikebumikan Berita Harian. Dicapai pada 13 Februari 2015. Allahyarham meninggalkan balu Datin Hazida Alang Ahmad dan empat anak perempuan - Jojiana, Dodiana, Noniana dan Loliana serta tujuh cucu. Antara yang hadir untuk menziarah termasuk rakan Allahyarham, Datuk Rahim Razali, Naib Presiden Persatuan Hoki Malaysia, Datuk Nur Azmi Ahmad dan sebilangan para atlet negara.

Filemografi

Filem
 Tahun Tajuk Watak Catatan  2007 Sumolah Pengulas Pertandingan Sumo Filem pertama, suara latar 2014 Mamak Cupcake Juri Filem terakhir, penampilan khas 

Drama
 Tahun Tajuk Watak Saluran TV Catatan 1998 Kampung Boy Dirinya sendiri (suara) Astro Ria Pelakon undangan

Televisyen
 Tahun Tajuk Peranan Saluran TV 1985 Selamat Pagi MalaysiaPengacara TV1 1994 Malaysia Hari Ini TV3

Pencapaian

Liputan sukan

 Sukan Olimpik 1988 - Seoul
 Sukan Olimpik 1992 - Barcelona
 Sukan Olimpik 1996 - Atlanta
 Sukan Olimpik 2000 - Sydney
 Sukan Olimpik 2004 - Athens
 Sukan Olimpik 2008 - Beijing
 Sukan Olimpik 2012 - London
 Sukan Komanwel 1998 - Kuala Lumpur
 Sukan Komanwel 2002 - Manchester
 Sukan Komanwel 2010 - New Delhi
 Sukan Asia 1986 - Seoul
 Sukan Asia 1990- Beijing
 Sukan Asia 2006 - Doha
 Sukan Asia 2010 - Guangzhou
 Sukan SEA 1985 - Bangkok
 Sukan SEA 1989 - Kuala Lumpur
 Sukan SEA 1991 - Manila
 Sukan SEA 1997 - Jakarta
 Sukan SEA 1999 - Bandar Seri Begawan
 Sukan SEA 2001 - Kuala Lumpur
 Sukan SEA 2003 - Hanoi
 Sukan SEA 2005 - Manila
 Sukan SEA 2007 - Korat

Anugerah

 Anugerah Penyiar Serba Boleh 1988
 Pengulas TV Terbaik Sri Angkasa 1989
 Pengulas TV Terbaik Sri Angkasa 1991
 Pengulas TV Terbaik Sri Angkasa 2004

Darjah dan pingat

 Darjah Indera Mahkota Pahang (DIMP)
 Ahli Memangku Perak (AMP)
 Ahli Mangku Pahang (AMP)
 Pingat Pangkuan Negara (PPN)

Rujukan

Pautan luar


 Profil Hasbullah Awang di Football Malaysia

Kategori:Kelahiran 1952
Kategori:Kematian 2015
Kategori:Orang Malaysia berketurunan Melayu
Kategori:Muslim Malaysia
Kategori:Pengacara televisyen Malaysia
Kategori:Penyampai radio Malaysia
Kategori:Warga Radio Televisyen Malaysia
Kategori:Kematian akibat serangan jantung
Kategori:Orang dari Teluk Intan
Kategori:Orang dari Perak